Climent obri el curs acadèmic del 25 aniversari afirmant que l'UJI és «el projecte col·lectiu més important que ha succeït a Castelló en el darrer segle»



[Valencià](#0)
[Español](/upo/rest/publicacion/idioma/es?urlRedirect=https://www.uji.es/com/noticies/2015/09/2q/inauguracio-curs/&url=/com/noticies/2015/09/2q/inauguracio-curs/ "Cambiar idioma a español")
[English](/upo/rest/publicacion/idioma/en?urlRedirect=https://www.uji.es/com/noticies/2015/09/2q/inauguracio-curs/&url=/com/noticies/2015/09/2q/inauguracio-curs/ "Change language english")

Menú mòbil

* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Valencià](#0)
  [Español](/upo/rest/publicacion/idioma/es?urlRedirect=https://www.uji.es/com/noticies/2015/09/2q/inauguracio-curs/&url=/com/noticies/2015/09/2q/inauguracio-curs/ "Cambiar idioma a español")
  [English](/upo/rest/publicacion/idioma/en?urlRedirect=https://www.uji.es/com/noticies/2015/09/2q/inauguracio-curs/&url=/com/noticies/2015/09/2q/inauguracio-curs/ "Change language english")

[# Universitat Jaume I](/)

* [# Universitat Jaume I](/)
* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Estudis](/mapa/estudis/)
  + [Estudis](/mapa/estudis/)
  + [Graus](/estudis/)
  + [Màsters universitaris](/estudis/?p_estudio=m)
  + [Programes de doctorat](/estudis/oferta/doctorat/)
  + [Formació permanent](/estudis/base/formacio-permanent/)
* [Investigació i innovació](/investigacio/)
  + [Investigació i innovació](/investigacio/)
  + [Portal d'investigació](/investigacio/)
  + [Innovació](/innovacio/)
  + [Doctorat](/centres/escola-doctorat/)
  + [HRS4R](/investigacio/hrs4r/)
* [Internacional](/internacional/)
  + [Internacional](/internacional/)
  + [Estudiantat Internacional](/internacional/base/estudiantat/estudiantado-internacional/)
  + [Programes de Mobilitat](/serveis/ori/base/programes-intercanvi/)
  + [Study Abroad](/internacional/base/study-abroad/)
* [UJI](/mapa/uji/)
  + [UJI](/mapa/uji/)
  + [Coneix l'UJI](/mapa/uji/coneix-uji/)
  + [Estructura i organització](/institucional/estructura/)
  + [Estratègia i qualitat](/institucional/estrategia/)
  + [Transparència](/transparencia/)
  + [Integritat pública](/transparencia/liniaetica/)
  + [Actualitat](/actualitat/)
  + [Contacta amb l'UJI](/institucional/contacta/)
* [Vida universitària](/mapa/vida-universitaria/)
  + [Vida universitària](/mapa/serveis/)
  + [Biblioteca](/serveis/cd/)
  + [Campus](/mapa/uji/coneix-uji/campus/)
  + [Cultura](/cultura/)
  + [Esports](/esports/)
  + [InfoCampus](/serveis/infocampus/)

[UJI](/)
[Notícies](/com/sumari/noticies/)

## Climent obri el curs acadèmic del 25 aniversari afirmant que l'UJI és «el projecte col·lectiu més important que ha succeït a Castelló en el darrer segle» El rector ha presidit l’obertura del curs acadèmic 2015-2016 amb un discurs marcat per la celebració del 25 aniversari

01/10/2015 |
SCP

Compartir

Compartir

×

Linkedin

BlueSky

Facebook

Mastodon

Whatsapp

Gmail

Imprimir

[![


](https://www.svideo.uji.es/svideo_flash/jpeg/Ob_curs_2015_16.jpg)](https://www.svideo.uji.es/svideo_flash/minut/Ob_curs_2015_16_1min.mp4)

El rector de la Universitat Jaume I, Vicent Climent, ha presidit l’obertura del curs acadèmic 2015-2016 amb un discurs marcat pel 25 aniversari de l’UJI, que arriba a aquesta celebració com «una universitat consolidada i de referència al nostre sistema universitari i al nostre territori, una realitat que ha fet de la Universitat Jaume I el projecte col·lectiu més important que ha succeït a Castelló en el darrer segle. I la nostra voluntat és continuar sent-lo en el futur vetlant pel progrés de les futures generacions i de la societat valenciana».

L'acte ha comptat amb l'assistència del president de la Generalitat Valenciana, Ximo Puig; l'alcaldessa de l'Ajuntament de Castelló, Amparo Marco; el conseller d'Educació, Investigació, Cultura i Esport, Vicent Marzà; la consellera d'Habitatge, Obres Públiques i Vertebració del Territori, M. José Salvador, entre d'altres autoritats. Tras la lectura del resum de la memòria del curs 2014/2015 a càrrec del secretari general de la Universitat, José Luis Blasco, i la lliçó inaugural preparada per Rosa Ana Clemente, s’ha realitzat la investidura dels nous doctors i doctores per l’UJI i el lliurament dels Premis Extraordinaris de Doctorat, donant pas en el darrer tram de l’acte als discursos per part del president de la Generalitat i el rector de l’UJI.

A la seua intervenció, el president de la Generalitat Ximo Puig ha destacat com un dels grans eixos que ha guiat l’actuació de l’UJI «el de mantenir un contacte ben estret amb les empreses, amb les institucions i amb els professionals de les terres castellonenques». Puig ha assegurat que «necessitem del prestigi dels millors dels nostres per restaurar la imatge general dels valencians» i que volia demanar a la comunitat universitària «una nova transferència de prestigi, un transvasament generós d’allò que és el vostre capital més valuós del vostre reconeixement internacional, del vostre saber les coses».

Per la seua banda, Climent ha valorat positivament els primers 25 anys de la Universitat. «Ens sentim orgullosos d’haver crescut, acomplint, crec que amb èxit, les expectatives que l’any 1991 la societat valenciana en general, i la castellonenca en particular, havia posat en la creació d’una universitat pública a les comarques del nord del País Valencià», ha assenyalat. En aquest temps, l’UJI quasi ha triplicat el nombre d’estudiants, passant de 5.000 a vora 14.000, i ha incrementat l’oferta d’estudis de les 11 titulacions inicials a 31 estudis de grau i 46 de màsters oficials . Dades que mostren l’evolució de l’UJI, però que, «no ens ha de fer caure en l’autocomplaença»,  ha afirmat Climent, assenyalant que, pel contrari, «sentim més que mai el pes de la responsabilitat d’acomplir la nostra missió institucional davant la societat, i ho fem amb la voluntat de superar els reptes i fites que encara ens queden per aconseguir».

Entre aquests reptes el rector ha destacat, en primer lloc, la necessitat de garantir que l’UJI siga «un espai acadèmic d’oportunitat per a tots, una vertadera universitat igualitària». En l’àmbit de recerca ha lamentat la davallada en els recursos per part de les administracions, recordant que «si no existeix un suport clar del Govern central i de la Generalitat Valenciana  per la investigació, els grups de recerca d’excel·lència passaran a ser mediocres, amb tot el que això comporta». No obstant, Climent ha agraït al Govern valencià «la diligència en publicar l’ordre única d’investigació corresponent a 2015, que evitarà que aquest siga un any en blanc, però cal recordar que és necessari que la Generalitat incremente els recursos que destina per al foment de la I+D+i». En aquest sentit, ha destacat l’esforç realitzat per l’UJI per frenar els efectes de la davallada d’ingresos amb el Pla Propi d’Investigació dotat amb 4 milions d’euros anuals. «Gràcies a eixe esforç ens hem pogut posicionar adequadament en els rànquings internacionals, ocupant ara el lloc 12è de les universitats espanyoles per major impacte de la nostra recerca, segons el rànquing SCImago», ha indicat.

En el camp de la gestió, ha destacat que en aquest curs que comença els esforços es concentraran «en la finalització i desplegament del nou Pla Estratègic de l'UJI, que definirà els nostres objectius principals fins a 2018, aprofitant la cultura i experiència dels plans anteriors». També seran objectius prioritaris el II Pla d'Igualtat de l'UJI per al període 2016-2020, el nou pla d'atenció a la diversitat, el Pla d'Internacionalització i el II Pla Pluriennal de Multilingüisme. Respecte a les accions de promoció del valencià ha destacat el paper realitzar per la Comissió Interuniversitària per una nova RTVV.

La cooperació i la solidaritat han estat altres dels aspectes destacats pel rector, qui considera que la influència a la Universitat «no es limita a l'àmbit més pròxim, sinó que tenim un paper important en el marc de la cooperació amb països empobrits, així com la incentivació del voluntariat i dels valors de solidaritat de la comunitat universitària, especialment de l'estudiantat».

A nivell d’infraestructures, els reptes passen per concloure la Facultat de Ciències de la Salut, que aquest curs estrena el seu primer mòdul departamental i de recerca; així com l’edifici de l’antiga seu d’Hisenda que, amb un ús compartir amb l’Ajuntament de Castelló, es vol convertir en un gran contenidor cultural i formador. L’ús eficient dels recursos i la transparència han estat presents també a les paraules de Climent, qui ha ressaltat la importància del futur portal de transparència i l’impuls de l’Administració electrònica.

El finançament ha protagonitzat l’últim tram del discurs d’obertura de curs per part del rector, qui ha aprofitat la presència del president de la Generalitat per exigir «el restabliment del finançament ordinari per tal de garantir la sostenibilitat i la qualitat de les nostres universitats. Només amb una clara voluntat política de promoure les universitats públiques valencianes, podem esperar aconseguir els grans resultats que dona el talent quan es posa a treballar». Climent ha demanat al nou Govern valencià que complisca el conveni de pagaments acordat en desembre de 2014 que, en el cas de l’UJI, suposa el compromís de la Generalitat de costejar, en els exercicis de 2015, 2016 i 2017, la licitació de la primera fase de la nova Facultat de Ciències de la Salut, amb un cost aproximat de 17,5 milions d’euros, i el compromís de satisfer la resta del deute històric, de 41,2 milions,  mitjançant anualitats transferides des de l’exercici 2017 fins el 2022.

«Juntament a uns recursos econòmics adequats, les universitats públiques necessitem que es recolze els nostres recursos humans per tal de poder acomplir amb les nostres funcions de docència, investigació, cultura i gestió; uns recursos humans que han patit de manera molt especial els efectes de la crisi al sector públic, amb pèrdua de drets laborals i salarials que ara comencen a recuperar», ha denunciat el rector, afirmant que «cal anar més enllà i recuperar el poder adquisitiu perdut pels treballadors públics, que podem quantificar al voltant d'un 20% del sou, i anul·lar la taxa de reposició que ens ha impedit cobrir les baixes i reposar les jubilacions».

Malgrat les dificultats econòmiques i la demanda d'un major finançament universitari, Climent ha volgut reconèixer «l'esforç que ha fet el nou Consell de la Generalitat durant els pocs mesos de legislatura amb unes polítiques que apunten cap a la direcció que venien reclamant les universitats públiques valencianes en els darrers cursos: anar cap a una davallada de taxes de grau i de màsters que facilite l’accés als estudis superiors a aquelles persones que tinguen capacitat i mèrits», entre altres accions positives com la davallada de la nota d’accés a les beques i el respecte a la moratòria sobre la implantació o no dels estudis de 3+2.

**Teories de la ment sobre les relacions interpersonals en la lliçó inaugural**

La catedràtica de Psicologia Evolutiva i de l'Educació, Rosa Ana Clemente Estevan, ha abordat en la lliçó inaugural del curs 2015/2016 les relacions interpersonals i el desenvolupament humà. Concretament, ha tractat la Teoria de la Ment (TM), és a dir, les inferències que els humans formulen mentalment per a fer prediccions i poder explicar la conducta dels altres. Així, ha distingit entre TM de caràcter cognitiu fonamentada en teoritzar sobre les creences i els estats mentals i TM afectiva, la que utilitza els mateixos paràmetres per a explicar conductes lligades a l'emocional.

En primer lloc, ha explicat que una de les línies de recerca del grup és la relació entre la comprensió de la ment dels altres i el llenguatge. En aquest sentit, s'han analitzat diversos components de la llengua: morfosintaxis, semàntica i la pragmàtica. Aquesta última és la que el grup està tractant amb més profunditat actualment. Així, ha explicat que les llengües naturals estan repletes de figures literàries que manipulen un sentit figurat superposat al sentit real, així com enunciats que es diuen amb una intenció diferent al que la frase sembla manifestar de forma superficial. «Hem utilitzat participants amb dificultats interactives i pragmàtiques, és a dir, xiquets i xiquetes afectats d'autisme o de trastorn de la comunicació social, els resultats estableixen diferències significatives, especialment en les raons per les quals fan atribucions d'intencionalitat», ha assenyalat.

Un altre dels punts que la catedràtica ha abordat són les emocions. En aquesta línia, ha assenyalat que la comprensió emocional, que es desenvolupa en les primeres etapes del canvi evolutiu requereix, a més de les vivències reals, de l'explicació interactiva donada als xiquets i xiquetes dels diferents successos i accions que provoquen els diversos estats emocionals. «Els adults de criança quan interactuen amb els seus fills i filles introdueixen les implicacions socioemocionals que consideren rellevants per al desemvolupament social de les seues criatures. Compartir una història o un conte conjuntament amb un adult d'afecció aconsegueix millores en la competència emocional dels fills, entre elles la comprensió i la regulació emocional» ha apuntat.

Així mateix, Clemente també ha tractat les interaccions hostils. La catedràtica ha explicat que «escolars amb bones capacitats per a comprendre les emocions i intencions dels altres es perceben pels seus iguals com més assequibles i amb menors conductes disruptives, com al contrari respecte als qui exerceixen conductes indesitjables o maldestres socialment». En aquesta línia, ha afegit que els menors amb baix nivell en TM tenen més risc d'estar implicats en episodis d'assetjament, victimització i maltractament perquè són maldestres en la utilització de les eines mentalistes útils en el dia a dia de la interacció.

A continuació, ha abordat l'autisme assenyalant que en els xiquets i xiquetes autistes la seqüència evolutiva en els assoliments interactius és atípica i habitualment necessiten més edat per a resoldre les tasques d'interacció i de TM, i solen usar camins no habituals per a enfrontar-se a aquests problemes. «El seu cervell necessita ser estimulat en el sentit social pel que es fa necessari intervenir com més prompte millor educativa, en centres d'interacció i escoles, i socialment, en la família o amb els companys. Mai serà suficientment recalcat en quina mesura les experiències en contextos reals són necessàries» ha afirmat.

Per a concloure, Clemente ha tractat la ment en els adults majors des del punt de vista de la teoria de l’emocionalitat, comprensió o utilització de les emocions. «Les persones majors veuen les situacions conflictives o les seues pròpies dificultats amb acomodació, però no amb desesperació, de manera que accepten els successos negatius de forma més natural que els i les joves. Açò no es deu a dificultats mentals o a egoisme sinó que es deu al temps que s'ha viscut i que s'aspira a viure» ha apuntat. En aquest sentit, la catedràtica ha explicat que se suposa que en l’ancianitat s'és molt més conscient que en la joventut del pas del temps pel que les persones s'esforcen a respondre de forma positiva, d'adaptar-se als problemes sense desesperació ni frustració.

[Fotografies](http://ujiapps.uji.es/com/fotonoticies/arxiu/2015/09/29/inauguracio-curs/)

[Vídeo en diferents formats](http://www.svideo.uji.es/peli.php?codi=1787&lg=)

Informació proporcionada per:
[Servei de Comunicació i Publicacions](/serveis/scp/)

Notícies

[Agenda](/com/sumari/agenda/)
[Agenda de reunions de govern](/transparencia/uji/organs/collegiats/agenda/)
[Notícies](/com/sumari/noticies/)
[Fotonotícies](/com/fotonoticies/actual/)
[Notícies dels òrgans de govern](/com/acords/)
[Vox UJI](/com/voxuji/)
[Vox UJI Ràdio](http://www.radio.uji.es/)
[Servidor de vídeo](http://www.svideo.uji.es)
[CiènciaUJI](/com/investigacio/cienciauji/)
[Ciència UJI TV](/com/investigacio/arxiu/ciencia-uji-tv/)



Enllaços d’interès

[Carnet](http://www.carnet.uji.es/)

[Catàleg multimèdia](http://jecom.uji.es/)

[Editorial universitària](/serveis/scp/publ/)

[Mapa web](//www.uji.es/mapa/)

[Model educatiu](//www.uji.es/institucional/estrategia/modeleducatiu/)

[Observatori Lingüístic](/serveis/ol/)

[Portal del Coneixement Obert](/serveis/cd/bib/pco/)

[Tenda UJI](http://www.tenda.uji.es/)

[Centre de seguretat i privacitat](https://www.uji.es/organs/ouag/sg/docs/politiques/gen/)
|
[Avís legal](https://www.uji.es/comu/avislegal/avislegalicondicions/)
|
[Política d'accessibilitat](https://www.uji.es/serveis/ura/base/accessibilitat/)

Informació i consultes:
[Bústia UJI](/comu/forms/bustia)

Universitat Jaume I CIF: Q-6250003-H Av. Vicent Sos Baynat, s/n 12071
Castelló de la Plana,
Espanya

Tel.: +34 964 72 80 00